Rose-Marie Huuva

Ragnel Rose-Marie Huuva (født 13. juli 1943 i Gabna sameby i Jukkasjärvi) er en svensk samisk forfatter, bildekunstner og duodjiutøver.

Hun har utgitt tekster siden 1981, men debuterte i 1999 med diktsamlingen Galbma rádná (Kall kamrat), som skildrer kreftsykdom. Med den boken ble hun den samiske kandidaten til Nordisk råds litteraturpris 2001. Diktene i Ii mihkkege leat (2006) skildrer følelsen av at den samiske kulturarven svinner eller endres, og også spørsmål om aldring og sykdom.

Som bildekunstner deltok hun sammen med sju andre i utstillingen Sámi Stories: Art and Identity of an Arctic People på Scanidnavian House i New York 2014.

Hun fikk kulturstipendiet Rubus arcticus fra Norrbottens läns landsting i 2003.

Bibliografi 
 Galbma rádná (DAT, 1999) ISBN 82-90625-36-7  (Kall kamrat; DAT, 2001, ISBN 82-90625-38-3) 
 Sammen med Inghilda Tapio, Inghilda, Thomas Marainen og Simon Marainen: Viidát: divttat Sámis / Vidd: dikter från Sápmi (Podium, 2006) ISBN 91-89196-39-2
 Li mihkkege leat ([Ingenting är]) (DAT, 2006) ISBN 82-90625-53-7 (Et utvalg oversatt til svensk som Mjukt smeker molnets rand, Stockholm 2011, ISBN 978-91-7437-107-9)

Referanser 

Svenske lyrikere
Svenske kunstnere
Samiske kunstnere
Samiske forfattere
Personer fra Kiruna kommun
Fødsler i 1943